text: [{"text_idx": "#000008", "text": "Na Sokalou e Vakadonuya na Kalou"}, {"text_idx": "#000009", "text": "1. O cei ga e rawa ni vakaraitaka vei keda na ivalavala ni sokalou e vakadonuya na Kalou?"}, {"text_idx": "#000010", "text": "ERA kaya e levu na lotu nira vakavulica na ka dina me baleta na Kalou. Ia e sega ni dina qori ni duidui na ka era vakavulica na veimatalotu me baleta na Kalou kei na sala me sokaloutaki kina. Eda na kila vakacava na ivalavala ni sokalou e vakadonuya na Kalou? O Jiova ga e rawa ni vakaraitaka vei keda na sala meda sokaloutaki koya kina."}, {"text_idx": "#000017", "text": "5. O na kilai ira vakacava e vakadonui na nodra ivalavala ni sokalou?"}, {"text_idx": "#000019", "text": "6, 7. Na cava e yavutaki kina ena iVolatabu na ivakavuvuli e muri ena sokalou dina? Na cava eda vulica ena ivakaraitaki i Jisu?"}, {"text_idx": "#000021", "text": "7 E yavutaki ena Vosa ni Kalou na ka kece e vakavulica o Jisu. (Wilika Joni 17:17.) E dau cavuqaqataka tale ga vakalevu na veitikinivolatabu. (Maciu 4:4, 7, 10) Era muria na ivakaraitaki i Jisu na tamata ni Kalou, nira yavutaka ena iVolatabu na ka kece era vakavulica."}, {"text_idx": "#000023", "text": "8 Meda sokaloutaki Jiova duadua ga. E kaya na Same 83:18: \u201cNa yacamuni ga o Jiova, o kemuni ga oni Cecere Duadua e vuravura taucoko.\u201d E vinakata o Jisu mera kila na Kalou dina na lewenivanua, e vakavulica tale ga na yaca ni Kalou. (Wilika Joni 17:6.) E kaya o Jisu: \u201cE dodonu mo sokalou vei Jiova na nomu Kalou, me vakatabakidua vua na nomu veiqaravi tabu.\u201d (Maciu 4:10) Eda muria gona na ivakaraitaki i Jisu na tamata ni Kalou. Eda sokaloutaki Jiova duadua ga, eda vakayagataka na yacana qai vakavulici ira eso tale ena yaca qori kei na veika ena cakava ena vukuda."}, {"text_idx": "#000024", "text": "9, 10. Eda vakaraitaka vakacava nida veilomani?"}, {"text_idx": "#000025", "text": "9 Me laurai ena keda maliwa na loloma dina. A vakavulici ratou na nona tisaipeli o Jisu me ratou dau veilomani. (Wilika Joni 13:35.) Se mani vanua cava eda cavutu mai kina, noda itovo vakavanua, vutuniyau se dravudravua, na loloma e vakaduavatataki keda vakamataveitacini. (Kolosa 3:14) Qori na vuna eda sega ni vakaitavi kina ena ivalu meda lai veivakamatematei. E kaya na iVolatabu: \u201cNa ka qo era na kilai kina na luve ni Kalou kei ira na luve ni Tevoro: O koya e sega ni cakava tiko na ka dodonu e sega ni tovata kei na Kalou, e vaka kina o koya e sega ni lomani tacina . . . meda veilomani, meda kua ni vakataki Keni, o koya e tovata kei na vunica, ni labati tacina.\u201d\u200b\u20141 Joni 3:10-12; 4:20, 21."}, {"text_idx": "#000026", "text": "10 Eda vakayagataka na noda gauna, noda igu, kei na noda iyau meda veivukei qai veivakayaloqaqataki. (Iperiu 10:24, 25) Eda \u201ccaka vinaka vei ira na tamata kece.\u201d\u2014Kalatia 6:10."}, {"text_idx": "#000027", "text": "11. Na cava eda vakabauta kina ni rawa ga na bula ena vuku i Jisu?"}, {"text_idx": "#000029", "text": "12. Na cava eda sega ni siova kina na veika vakapolitiki?"}, {"text_idx": "#000030", "text": "12 Meda kua ni siova na veika vakapolitiki. A sega ni vakaitavi o Jisu ena politiki. Ena gauna e lewai kina, a kaya vei Pailato na iliuliu ni Roma: \u201cE sega ni vakavuravura na noqu Matanitu.\u201d (Wilika Joni 18:36.) Eda muria na ivakaraitaki i Jisu meda yalodina ina Matanitu vakalomalagi ni Kalou. Oya na vuna eda sega ni siova kina na veika vakapolitiki, se mani vanua cava eda tiko kina. Ia e vakaroti keda na iVolatabu meda talairawarawa \u201cvei ira na iliuliu cecere,\u201d se na matanitu vakatamata. (Roma 13:1) Eda na muria na lawa ni vanua eda tiko kina. Ia ke veisaqasaqa kei na lawa ni Kalou na lawa vakatamata, eda na muria na nodratou ivakaraitaki na yapositolo ni ratou kaya: \u201cE dodonu me keitou talairawarawa ga vua na Kalou ni iliuliu, sega vua na tamata.\u201d\u2014Cakacaka 5:29; Marika 12:17."}, {"text_idx": "#000033", "text": "14. O cei o nanuma nira qarava tiko na Kalou ena sala e vakadonuya?"}, {"text_idx": "#000035", "text": "15. Na cava meda cakava me vakadonuya kina na Kalou na noda sokalou?"}, {"text_idx": "#000037", "text": "16. Na cava meda cata kina na lotu lasu?"}, {"text_idx": "#000038", "text": "16 E bibi meda cata na lotu lasu me rawa ni vakadonuya na Kalou na noda sokalou. E vola na parofita o Aisea: \u201cNi lako tani mai vua, moni savasava tiko ga.\u201d (Aisea 52:11; 2 Korinica 6:17) Io, e bibi meda cata na ka kece e sema ina lotu lasu."}, {"text_idx": "#000039", "text": "17, 18. O cei o \u201cPapiloni na Ka Levu\u201d? Na cava meda vagalalataki keda totolo kina mai vua?"}, {"text_idx": "#000040", "text": "17 O cei o lotu lasu? Qori na lotu cava ga e vakavulica na ivalavala ni sokalou e veisaqasaqa kei na Vosa ni Kalou. Era vakatokai ena iVolatabu na lotu lasu kece me o \u201cPapiloni na Ka Levu.\u201d (Vakatakila 17:5) E veiganiti na yaca qori baleta e levu na ivakavuvuli lasu e basika ni oti na Waluvu, e tekivu sara ga mai Papiloni. Sa ra qai tete na ivakavuvuli lasu qori e veiyasa i vuravura. Kena ivakaraitaki, e takalevu e Papiloni na ivakavuvuli ni letoluvakalou. E levu tale ga na lotu nikua era vakavulica na letoluvakalou, ia e vakamatatataka na iVolatabu ni dua ga na Kalou dina, o Jiova, e Luvena o Jisu. (Joni 17:3) Era vakabauta tale ga na kai Papiloni ni gauna e mate kina na tamata, e bula tiko e dua tale na ka e nanumi ni yalona qai rawa ni lai vakararawataki i eli. Ia e sega ni dina qori.\u2014Raica na iKuri ni iVakamacala 14, 17, kei na 18."}, {"text_idx": "#000042", "text": "Ni o mai sokaloutaki Jiova kei ira na nona tamata, o sa na lewena e dua na vuvale mai na veiyasa i vuravura"}, {"text_idx": "#000044", "text": "19 Ke o vakatulewataka mo biubiu mai na lotu lasu mo qaravi Jiova, era na rairai lomatarotarotaka nomu vakatulewa eso na nomu itokani se wekamu. E rawa sara ga nira tusaqati iko. Ia ena karoni iko o Jiova ni o na mai lewena e dua na vuvale e veiyasa i vuravura era dau veilomani dina. E rawa ni o vakanuinui tale ga mo bula tawamudu ena vuravura vou ni Kalou. (Marika 10:28-30) O cei e kila, de dua era na qai vulica na iVolatabu na nomu itokani se wekamu era tusaqati iko ni o vakatulewataka mo qaravi Jiova."}, {"text_idx": "#000045", "text": "20. Na cava e bibi kina mo qarava na Kalou ena kena ivalavala e vakadonuya?"}, {"text_idx": "#000049", "text": "era sokaloutaki Jiova duadua ga, qai vakatakila na yacana"}, {"text_idx": "#000054", "text": "\u201cE qiqo na matamata qai rabalailai na sala e basika ina bula, e le lailai tale ga era kunea.\u201d\u200b\u2014Maciu 7:14"}, {"text_idx": "#000055", "text": "Eda kila vakacava ni na sega ni vakadonuya kece na Kalou na ivalavala ni sokalou?"}, {"text_idx": "#000060", "text": "Vakabauta qai vakavulica ga na ka e kaya na iVolatabu.\nMe laurai ena keda maliwa na veilomani dina.\nTalairawarawa vei Jisu. Ena vakabulai keda na Kalou ena vuku i Jisu.\nKua ni siova na veika vakapolitiki.\nVakavulici ira eso tale ni iwali ga ni noda leqa na kawatamata na Matanitu ni Kalou."}, {"text_idx": "#000065", "text": "Vakavulici ira eso tale ni iwali ga ni noda leqa na kawatamata na Matanitu ni Kalou."}, {"text_idx": "#000066", "text": "Na cava mo cakava me vakadonuya kina na Kalou na nomu sokalou?"}, {"text_idx": "#000075", "text": "Vakacava era veisautaka eso nodra lotu nira vunau e matanalevu na iVakadinadina i Jiova? Era vakasaurarataki ira eso tale mera veisautaka nodra lotu?"}, {"text_idx": "#000077", "text": "E tukuna na iVolatabu na vuna e levu kina na lotu."}]